Kaukaja
Kaukaja (port. Caucaia) – miestas šiaurės rytų Brazilijoje, Searoje, Atlanto vandenyno pakrantėje, Fortalezos aglomeracijoje. Veikia keletas pramonės įmonių. Žemės ūkio (medvilnė, bananai, cukranendrės, anakardžiai, manijokai) ir gyvulininkystės regiono prekybinis centras. Turizmas. Miestas turi keletą paplūdimių, yra botanikos sodas, XVIII a. savivaldybės rūmai, indėnų tapebų kultūros centras.